b'\n_START_ARTICLE_\nBj\xc3\xb8rn Bredal\n_START_PARAGRAPH_\nBj\xc3\xb8rn Bredal (f\xc3\xb8dt 2. december 1956 i Herlev) er forstander for Johan Borups H\xc3\xb8jskole, journalist, forfatter og tidligere redakt\xc3\xb8r p\xc3\xa5 Gyldendal, Weekendavisen samt Politiken, hvor han stadig er fast skribent._NEWLINE_Bredal blev student fra S\xc3\xb8borg Gymnasium i 1975, cand.mag. i fransk og musik fra K\xc3\xb8benhavns Universitet med videreuddannelse i Paris (Certificat d\xe2\x80\x99Etudes Politiques fra Institut d\xe2\x80\x99Etudes Politiques, politisk videnskab) og Oxford (journalistik). Han er kommand\xc3\xb8r af den franske Ordre des Arts et des Littres, bestyrelsesformand for Wilhelm Hansen Fonden, og tidl. bl.a. medlem af Fondet for Dansk-Norsk Samarbejde og Det Danske Institut i Rom.\n_START_SECTION_\nPrivat\n_START_PARAGRAPH_\nHan var gift med kunsthistorikeren Maria Fabricius Hansen og har tre b\xc3\xb8rn: Benjamin, Filip og Sophie.'